तमनार विकासखण्ड में 5 निर्माण कार्य के लिए 10.55 लाख रुपए मंजूर
रायगढ़ | विधायक लैलूंगा की अनुशंसा पर कलेक्टर ने विधानसभा निर्वाचन क्षेत्र विकास योजना में विधानसभा क्षेत्र लैलूंगा विकास खंड तमनार की पंचायत में विभिन्न निर्माण कार्यों के लिए 10 लाख 55 हजार रु.की मंजूरी दी है। उन्होंने निर्माण कार्य का दायित्व जनपद पंचायत तमनार के सीईओ को सौंपा है। प्राप्त जानकारी के अनुसार ग्राम पंचायत तमनार के थाना के पास स्थित बालक प्राथमिक शाला में शेड निर्माण के लिए 2 लाख 30 हजार रुपए, ग्राम पंचायत चितवाही के ग्राम कोलम-चितवाही के शासकीय हाईस्कूल के गेट के पास पानी टंकी निर्माण के लिए एक लाख रुपए, ग्राम पंचायत रोडोपाली में अटल चौक के पास सामुदायिक भवन निर्माण के लिए 5 लाख रुपए, ग्राम पंचायत समकेरा के तिलाईपारा में छज्जायुक्त सांस्कृतिक चबुतरा निर्माण के लिए डेढ़ लाख रुपए तथा ग्राम पंचायत डारआमा के तालाब में पचरी निर्माण के लिए 75 हजार रुपए की स्वीकृति शामिल है।
hin_Deva hin_Deva